## Jäsenhakemuslomakkeen täyttöohje 2023

Yrityksen nimi Yrityksen virallinen kaupparekisteriin ilmoitettu nimi.

Y-tunnus Yritys- ja yhteisötunnus (y-tunnus) ilman mahdollista alatilitysyksikkötunnusta.

TOL-2008 Yrityksen toimialakoodi Tilastokeskuksen Toimialaluokitus-2008:n mukaan. Jos yritys ei tiedä TOL-koodiaan, sen saa esimerkiksi Tilastokeskuksen lomakkeista tai kaupparekisteristä ja internetosoitteesta www.ytj.fi.

Henkilölukumäärät Yrityksen/toimipaikan kyseisen toimialan toimihenkilöiden ja työntekijöiden lukumäärä. Lukumäärä ilmoitetaan työpäivää kohden laskettuna keskiarvona tai ellei se käy, palkanmaksukautta kohden laskettuna keskiarvona.

Ilmoitettava palkkasumma Yrityksen/toimipaikan kyseisen toimialan työntekijöiden ja toimihenkilöiden palkkasumma. Palkkasummaan sisällytetään samat erät, jotka esim. veroviranomaisille ilmoitetaan työnantajan vuosi-ilmoituksen yhteenveto-osassa rahapalkkoina luontoisetuineen.

Tilikauden pituus Tilikauden alkamis- ja päättymispäivä.

Jalostusarvotiedot (tiedot tarvitaan vain, jos yrityksen koko henkilöstömäärä on yli 150 henkilöä)

1 Palkat ja palkkiot Palkat ja palkkiot tarkoittavat kaikkia muuttuvia ja kiinteitä palkkoja ja palkkioita, myös aktivoituja palkkamenoja. Mukaan luetaan kaikki ennakonpidätyksen alaiset erät, esim. lomapalkat, vuosiloma- ja sairausajan palkat.

2 Henkilösivukulut Henkilösivukuluihin luetaan lakisääteiset pakolliset sosiaaliturvakulut mm. työnantajan sotu-, TEL- ja LEL-vakuutusmaksut ja muut sosiaaliturvakulut kuten eläkkeet, siirrot eläkesäätiöille ja henkilövakuutus- ja kannatusmaksut avustuskassoille. Myös aktivoituihin palkkamenoihin liittyvät henkilösivukulut ilmoitetaan. Jos tuloslaskelmassa henkilösivukulut sisältyvät muihin kulueriin, poimitaan ne sieltä erikseen.

3 Vuokrakulut Vuokra kulut ovat tuloslaskelman mukaiset vuokrakulut maapohjasta, rakennuksista, huoneistoista sekä muut vuokrat kuten vuokrat koneista ja kalustosta, mm. leasing-maksut.

4 Liikevoitto/-tappio Liikevoitto/-tappio ilmoitetaan tuloslaskelman mukaisena.

5 Poistot Poistoilla tarkoitetaan kirjanpidossa vähennettyjä suunnitelman mukaisia poistoja. Täyskatteellista laskentaa soveltava yritys ilmoittaa tässä kohdassa myös materiaalikuluihin sisältyvät poistot. Toimintokohtaista tuloslaskelmavaihtoehtoa käyttävä yritys esittää tässä kohdassa tilikaudelle kuuluvat suunnitelmapoistot, jotka sisältyvät eri toimintojen kuluihin.

Jalostusarvo Kohdissa 1–5 ilmoitetut tiedot yhteensä muodostavat yrityksen jalostusarvon.

Liikevaihto Tuloslaskelman mukainen yrityksen/toimipaikan liikevaihto.

Talonrakennusteollisuus ry:hyn kuuluva yritys on velvollinen ilmoittamaan vain rakennustoiminnan arvonlisäverottoman liikevaihdon. Perustajaurakoinnin liikevaihdosta vähennetään ns. piilevä omankäytön arvonlisävero, mikäli se sisältyy liikevaihtoon (Kirjanpitolautakunnan yleisohje 17.1.2006, Perustajaurakoinnin käsittely tilinpäätöksessä ja toimintakertomuksessa).

Liitteet Hakemuslomakkeeseen liitetään Vastuu Groupin Luotettava kumppani -raportti

(<https://www.vastuugroup.fi/fi-fi/>) josta selviää

kaupparekisteriote, verovelka ja TyEL-maksut.